**E L Ő T E R J E S Z T É S**

**Német Nemzetiségi Önkormányzat Újhartyán Képviselő-testületének**

**2025. február 19-i ülésre**

**2. napirend:**

**Tárgy:** **Gyermekvár Német Nemzetiségi Óvoda – OviKréta program változásai**

**Előterjesztő:** Rizmajer Ildikó intézményvezető

**Szavazás módja:** Határozathozatal, egyszerű többség

**Tisztelt Képviselő-testület!**

Magyarországon az óvodák egységes adminisztrációjának és kommunikációjának támogatására fejlesztették ki az OviKréta digitális platformot, melynek használata kötelező a 2024-25. óvodai nevelési évben.

Újabb aktuális változás ezen a felületen, hogy az OviKréta rendszermodulhoz - egyelőre nem

kötelező jelleggel - csatlakozhatnak szülők 2025. február 3-tól.

A regisztrációhoz a szülők e-mail címét begyűjtjük, de a szülők számára a bekapcsolódást az

OviKrétához csak 2025-26. óvodai nevelési évre tervezzük. Természetesen minden szülő

számára lehetőséget adunk a betekintésre igény esetén a szülői fogadóórákon.

**Határozati javaslat:**

A Német Nemzetiségi Önkormányzat Újhartyán Képviselő-testülete feladat- és hatáskörében eljárva az alábbi határozatot hozza:

**Német Nemzetiségi Önkormányzat Újhartyán Képviselő-testületének**

**……../2025.(II.19.) számú határozata**

A Német Nemzetiségi Önkormányzat Újhartyán Képviselő-testülete úgy döntött, hogy a „Gyermekvár” Német Nemzetiségi Óvoda igazgatójának tájékoztatását az OviKréta programmal kapcsolatban elfogadja.

Határidő: azonnal

Felelős: elnök

**Újhartyán, 2025. február 11.**